उन्होंने यह भी कहा कि भारत और अमरीका को आतंकवाद के खिलाफ लड़ाई में वैश्विक अगुवा होना चाहिए। उन्होंने कहा , ‘हम ऐसा कर सकते हैं तथा हमें अवश्य और प्रयास करना चाहिए।’ उन्होंने विभिन्न मुद्दों पर अपनी राय रखी। उन्होंने कहा कि धर्म की स्वतंत्रता बेहद महत्वपूर्ण है और ‘हमारे जैसे देश को सहिष्णुता के जरिए ही एकजुट रखा जा सकता है।’ चीन के बारे में उन्होंने कहा कि यह देश महत्वपूर्ण है , लेकिन उसने इस तथ्य पर गौर किया कि क्षेत्र में उसका विस्तार अमरीका और कई अन्य देशों के लिए चिंता का विषय है क्योंकि बीजिंग लोकतांत्रिक मूल्यों को साझा नहीं करता है।